stanford-oval/wikipedia huggingface dataset:
ประเทศลัตเวีย
บรรณานุกรม > ความเชื่อมโยงกับรัสเซีย

Cheskin, Ammon. "Exploring Russian-speaking identity from below: The case of Latvia." Journal of Baltic Studies 44.3 (2013): 287–312. online เก็บถาวร 25 มิถุนายน 2021 ที่ เวย์แบ็กแมชชีน
Cheskin, Ammon. Russian-Speakers in Post-Soviet Latvia: Discursive Identity Strategies (Edinburgh University Press, 2016).
Commercio, Michele E. (2010). Russian Minority Politics in Post-Soviet Latvia and Kyrgyzstan: The Transformative Power of Informal Networks. Philadelphia: University of Pennsylvania Press. ISBN 978-0-8122-4221-8.
Šleivyte, Janina (2010). Russia's European Agenda and the Baltic States. London: Routledge. ISBN 978-0-415-55400-8.
แหล่งข้อมูลอื่น

ประธานาธิบดีลัตเวีย
รัฐสภาลัตเวีย
รัฐบาลลัตเวีย
กระทรวงการต่างประเทศลัตเวีย
Investment and Development Agency of Latvia
สำนักงานสถิติลัตเวีย
สถาบันลัตเวีย
ธนาคารแห่งชาติลัตเวีย
Latvia Online
European Union country profile
Britannica Online Encyclopedia
BBC News country profile
Latvia. The World Factbook. Central Intelligence Agency.
Latvia from UCB Libraries GovPubs
ประเทศลัตเวีย ที่เว็บไซต์ Curlie
Key Development Forecasts for Latvia from International Futures
Latvian Cultural Canon
Latvian Culture Map
Latvian Culture Portal เก็บถาวร 2013-01-18 ที่ เวย์แบ็กแมชชีน
Latvian Community เก็บถาวร 2016-02-03 ที่ เวย์แบ็กแมชชีน
Livonian Culture Portal
State Agency of Cultural Heritage
National Library of Latvia
Latvian Heritage
Latvian Music Information Center
Official Latvian Tourism Portal
Wikimedia Atlas of Latvia
ดูข้อมูลทางภูมิศาสตร์ที่เกี่ยวข้องกับ ประเทศลัตเวีย ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย  โปรตุเกส 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  NARA  IdRef 
แผนที่เขตการปกครองของประเทศลัตเวีย
วโรดม เข็มมณฑา

| วโรดม เข็มมณฑา |
| --- | --- |
งานเปิดตัว KANTANxSTARHUNTER Project 2021
สารนิเทศภูมิหลัง
เกิด: 1 เมษายน พ.ศ. 2533 (34 ปี)[ต้องการอ้างอิง] คิมหันต์ เข็มมณฑา
ส่วนสูง: 186 ซม. (1.86 เมตร)
อาชีพ: นักแสดง, นักร้อง, ดีเจ, พิธีกร, ยูทูบเบอร์
ปีที่แสดง: 2559 - ปัจจุบัน
ผลงานเด่น: ฮอลล์ - Part Time The Series วัยกล้าฝัน   มิ่ง - เดือนเกี้ยวเดือน 2Moons The Series  คิน - Hotel Stars สูตรรักนักการโรงแรม
สังกัด: Starhunter Entertainment
วโรดม เข็มมณฑา (เกิด 1 เมษายน พ.ศ. 2533) ชื่อเล่น คิมม่อน เป็นนักร้อง นักแสดง ดีเจ และพิธีกรชาวไทย เขาเป็นที่รู้จักในบทมิ่งขวัญใน ละครเดือนเกี้ยวเดือน 2Moons The Series
ประวัติ

วโรดม เข็มมณฑา เกิดวันที่ 1 เมษายน พ.ศ. 2533 มีพี่น้องทั้งหมด 4 คน คิมม่อนเป็นลูกคนที่ 3 จบจากโรงเรียนวัดทรงธรรม บิดารับราชการทหาร ส่วนมารดารับราชการครู ทางครอบครัวจึงอยากให้รับราชการ จึงเลือกเรียนคณะครุศาสตร์ตามที่มารดาแนะนำให้ ซึ่งขณะที่เรียนมหาวิทยาลัยมหาวิทยาลัยราชภัฏธนบุรี  และได้เป็นครูฝึกสอนที่โรงเรียนมัธยมวัดสิงห์ และโรงเรียนบ้านขุนสมุทรจีน
ประวัติ > กิจการส่วนตัว

เคยทำแบรนด์เสื้อร่วมกับเพื่อนๆ แต่เนื่องจากไม่ค่อยมีเวลาจึงถอนตัวออกมา 
ต่อมาได้ทำกิจการเป็นของตัวเองในชื่อ Wolfy.Brand
และได้เปิดร้านอาหารในชื่อ ลุงคิมกระทะเนย ปัจจุบันปิดกิจการแล้ว
เข้าสู่วงการ

คิมม่อนมีชื่อเสียงจากการเป็นดีเจรายการออนไลน์ จึงได้มีโอกาสได้เล่นมิวสิกวิดีโอเพลงอนาคตของวงสล็อตแมชชีน ซึ่งเรื่องราวในมิวสิกวีดีโอได้ทำมาจากชีวิตจริงของวโรดม และมีชื่อเสียงมากขึ้นจากการการคัดเลือกนักแสดง เลิฟซิคเดอะซีรีส์ รักวุ่น วัยรุ่นแสบ ซีซัน 2 และPart Time The Series วัยกล้าฝันในบทฮอลล์ และยังเป็นสมาชิกบอยแบนด์ วงBUFF4 ศิลปินที่เกิดจากการรวมตัวกันของนักแสดงเลิฟซิคเดอะซีรีส์ รักวุ่น วัยรุ่นแสบ ซีซัน 2 ที่มีสมาชิกทั้งหมด 4 คน วโรดมได้ยุติการเป็นดีเจภายใต้แอปพลิเคชัน Talk Talk (Bee live) ตั้งแต่วันที่ 1 พฤษภาคม พ.ศ. 2560 เป็นต้นมา ปัจจุบันยุติการเป็นดีเจแล้ว
ผลงานการแสดง > ละคร/ซีรีส์

| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2559 | Part Time The Series วัยกล้าฝัน | ฮอลล์ |  |
| 2560 | เดือนเกี้ยวเดือน 2Moons The Series | มิ่ง | เป็นนักแสดงนำ/คู่รอง |
| 2561 | Way Back Home The Series | เจ |  |
| 2562 | Hotel Stars สูตรรักนักการโรงแรม | คิน |  |
| 2563 | Gen Y วัยรุ่นวุ่นวายรัก | วริศพล พิบูลกิจณรงค์ (มาร์ค) | นักแสดงนำ/คู่หลัก |
| 2563 | เสน่หาสตอรี่ ซีซั่น 3 | ยีน |  |
| 2564 | Close friend โคตรแฟน ตอน คิดไม่คิด | เจได | นักแสดงนำ/คู่หลัก |
| 2564 | Gen Y วัยรุ่นวุ่นวายรัก SS2 | วริศพล พิบูลกิจณรงค์ (มาร์ค) | นักแสดงนำ/คู่หลัก |
| 2564 | Boy never smile | สิงห์ | นักแสดงนำ/คู่หลัก |
| 2565 | เจ้าหญิงหลงยุค | องครักษ์รามเทพ (อดีต) / รัฐ (ปัจจุบัน) | นักแสดงนำ/คู่หลัก |
| 2565 | That's my Candy | กาย | นักแสดงนำ/คู่หลัก |
| 2565 | Close friend โคตรแฟน 2 | เจได | นักแสดงนำ/คู่หลัก |
| 2566 | The Interns หมอมือใหม่ | ปวิน | นักแสดงนำ/คู่หลัก |
| 2567 | ปลื้มคนโปรด A Secretly Love | ปลื้ม | นักแสดงนำ/คู่หลัก |
| 2567 | รู้จักพี่ยาใจไหม ? | ป็อป |  |
| 2567 | มนต์รักลูกทุ่ง | แว่น | นักแสดงนำ/คู่หลัก |
ผลงานการแสดง > หนังสั้น

| ปี พ> ศ. | เรื่อง | บทบาท | คู่กับ |
| --- | --- | --- | --- |
| 2558 | Talk Talk Of The Town ตอนplease  | คิม | เจน เจนจิรา จำเนียรศรี /เนเน่ พรนับพัน พรเพ็ญพิพัฒน์ |
ผลงานการแสดง > รายการวาไรตี้

| ปี | รายการ | ออกอากาศทาง | หมายเหตุ |
| --- | --- | --- | --- |
| 2561 | Let's Go Hunter | AIS PLAY/AIS PLAY BOX | พิธีกร |
ผลงานเพลง

| วง | รายชื่อเพลง |
| --- | --- |
 BUFF4 พ.ศ. : 2559  สังกัด :Siam Pairock:  Yes! เท่ห์
 SBFIVE  พ.ศ. 2560  สังกัด : LOVEiS: พ.ศ. 2560 Whenever
 SBFIVE  พ.ศ. 2561-ปัจจุบัน  สังกัด : Starhunter Studio: พ.ศ. 2561 Spark ช็อต...หัวใจ พ.ศ. 2562 SUPERBOY  DREAM (เรื่องของความฝัน) พ.ศ. 2563 สิ่งดีๆทุกวัน (Good Day)  Candy Crush  ชายในฝัน (Your man) พ.ศ. 2566 BKC  มีเขาเหงาได้ไง (Why Lonely)
ผลงานเพลง > เพลงเดี่ยว

| พ> ศ. | เพลง |
| --- | --- |
2562: ปากแข็ง (STUBBORN)
2563: โลกใบเดียว
ผลงานเพลง > เพลงประกอบซีรีส์

| พ> ศ. | เพลง |
| --- | --- |
2563: รักไม่มีนิยาม (ร้องร่วมรับ คอปเตอร์ ภานุวัฒน์)
2565: วอนนภา (เพลงประกอบละคร เจ้าหญิงหลงยุค)
ผลงานเพลง > มิวสิกวิดีโอ

| พ> ศ. | เพลง | ศิลปิน |
| --- | --- | --- |
| พ.ศ. 2557 |  อนาคต |  สล็อตแมชชีน |
| พ.ศ. 2558 | [ลิงก์เสีย]ประตู |  ต้อล วันธงชัย |
| พ.ศ. 2559 | ฝันเล็กๆ | คณาคำ อภิรดี |
| พ.ศ. 2559 | สู้ให้สุดใจ | พยัต ภูวิชัย |
| พ.ศ. 2560 | WHENEVER | SBFIVE |
| พ.ศ. 2561 | Spark...ช็อตหัวใจ | SBFIVE |
| พ.ศ. 2562 | Me | Millie |
| พ.ศ. 2562 | SUPERBOY | SBFIVE |
| พ.ศ. 2562 | ปากแข็ง (STUBBORN) | วโรดม เข็มมณฑา |
| พ.ศ. 2563 | สกู๊ปปี้ดู ไอเลิฟยู (ost.พจมาน สว่างคาตา) | แน๊ก ชาลี |
| พ.ศ. 2563 | รักโดยไม่มีเหตุผล (ost.gen y the series) | Isbanky |
ผลงานเพลง > ผลงานอื่นๆ

ดีเจรายการออนไลน์ แอปพลิเคชัน Talk Talk/Bee Live สังกัด Fupui idol 888 (สังกัด Fupui idol 888 ได้ปิดตัวลง ภายใต้แอปพลิเคชัน talk talk (bee live) เมื่อวันที่ 30 เมษายน พ.ศ. 2560)
ดีเจรายการออนไลน์ แอปพลิเคชัน FinixTV
Love Sick Freshy Camp
Taokaenoi sbfive
Football Clinic
ยูทูปเบอร์ แชนแนล Kimmon Oppa
สตรีมเมอร์ทางแอปพลิเคชัน Twitch
ผลงานเพลง > โฆษณา/พรีเซนเตอร์

Beetalk
Fish Familiy
Talk Talk
วุฒิศักดิ์ คลินิก
7th Street Brand
Mr.Donuts
ชุดนักเรียน น้อมจิตต์
GATSBY
Toppo
Rollercoaster
ETUDE
KAORU
VITCE
เถ้าแก่น้อย
Bioderma
AIS one-2-call Zeed Sim
STARGIRL
ธนาคารออมสิน
Viva Plus Jellyvitamins
รางวัล

| ปี พ> ศ. | รางวัล | งาน |
| --- | --- | --- |
| 2558 | Poppular Vote | ZEN STYLISH AWARDS 2015 |
| 2559 | อภิชาตบุตรรวมใจภักดิ์ รวมศิลปินดารา รักพ่อในใจไทยตลอดกาล | สภาศิลปวัฒนธรรมจิตตานุภาพ |
| 2561 | หนุ่มสาววัยใสโดนใจแห่งปี 2017 | KAZZ AWARDS 2018 |
| 2561 | นักแสดงวัยรุ่นดีเด่นด้านสร้างสรรค์สังคม | เทิดทูนองค์ราชันย์สานสัมพันธ์ประเทศไทย จาก ชมรมก้าวที่กล้าเพื่อเยาชนไทย |
| 2563 | King Idol (ประจำเดือนกันยายน) | Idol Exchange Awards 2020 |
| 2563 | คู่จิ้นแห่งปี | Siamrath Online Award 2020 |
แหล่งข้อมูลอื่น

วโรดม เข็มมณฑา ที่เอกซ์ (ทวิตเตอร์)
วโรดม เข็มมณฑา ที่อินสตาแกรม
วโรดม เข็มมณฑา ที่เฟซบุ๊ก
สงกรานต์ในประเทศไทย

สำหรับสงกรานต์ในวัฒนธรรมร่วมของภูมิภาค ดูที่ สงกรานต์
| สงกรานต์ |
| --- | --- |
การรดน้ำดำหัวผู้ใหญ่ในเทศกาลสงกรานต์
ชื่อทางการ: เทศกาลสงกรานต์
ชื่ออื่น: ปีใหม่ไทย
จัดขึ้นโดย: ชาวไทย, ชาวมาเลเซียเชื้อสายไทย
ประเภท: วันสำคัญของไทย
ความสำคัญ: วันขึ้นปีใหม่ของไทย
เริ่ม: 13 เมษายน
สิ้นสุด: 15 เมษายน
วันที่: 13 เมษายน
ความถี่: ทุกปี
ส่วนเกี่ยวข้อง: วันปีใหม่สุริยคติเอเชียใต้และตะวันออกเฉียงใต้
| สงกรานต์ในไทย เทศกาลปีใหม่ไทยดั้งเดิม * |
| --- | --- |
  มรดกภูมิปัญญาทางวัฒนธรรมโดยยูเนสโก
การสรงน้ำพระในเทศกาลสงกรานต์
ประเทศ:  ไทย
ภูมิภาค **: เอเชียและแปซิฟิก
สาขา: แนวปฏิบัติทางสังคม พิธีกรรม และงานเทศกาล
เกณฑ์พิจารณา: R.1, R.2, R.3, R.4, R.5
อ้างอิง: 01719
ประวัติการขึ้นทะเบียน
ขึ้นทะเบียน: 2566 (คณะกรรมการสมัยที่ 18)
รายการ: ตัวแทนมรดกภูมิปัญญาทางวัฒนธรรมของมนุษยชาติ
* ชื่อตามที่ได้ขึ้นทะเบียนในบัญชีมรดกภูมิปัญญาทางวัฒนธรรมและการสงวนรักษาที่ดี ** ภูมิภาคที่จัดแบ่งโดยยูเนสโก
สงกรานต์ เป็นวันหยุดราชการในประเทศไทย ระหว่างวันที่ 13–15 เมษายนของทุกปี บางครั้งรัฐบาลอาจประกาศยืดวันหยุดช่วงดังกล่าว เช่นเมื่อ พ.ศ. 2561 รัฐบาลประกาศเป็นวันหยุดระหว่าง 12–16 เมษายน เช่นเดียวกับเมื่อ พ.ศ. 2562 และ พ.ศ. 2567 "สงกรานต์" มาจากคำในภาษาสันสกฤตว่า สํกฺรานฺติ (संक्रान्ति) แปลตรงตัวว่า "การเปลี่ยนผ่านของดวงดาว" หรือ "การเปลี่ยนแปลง" สงกรานต์ตรงกับการเริ่มต้นของราศีเมษ และตรงกับวันปีใหม่พื้นถิ่นในหลายวัฒนธรรมของเอเชียใต้และเอเชียตะวันออกเฉียงใต้
ถึงแม้ในปัจจุบัน วันขึ้นปีใหม่ทางการของประเทศไทยคือ 1 มกราคม แต่ในอดีต ประเทศสยามใช้วันสงกรานต์เป็นวันขึ้นปีใหม่ทางการจนกระทั่ง พ.ศ. 2431 จึงประกาศให้วันขึ้นปีใหม่เป็นวันที่ 1 เมษายน จากนั้นใน พ.ศ. 2484 จึงเปลี่ยนเป็น 1 มกราคม ในขณะที่วันสงกรานต์กลายเป็นเทศกาลทั่วประเทศ
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ขึ้นทะเบียนประเพณีวันสงกรานต์ในไทยเป็นมรดกภูมิปัญญาทางวัฒนธรรมของมนุษยชาติเมื่อวันที่ 6 ธันวาคม พ.ศ. 2566
การคำนวณ

ปัจจุบันปฏิทินไทยกำหนดให้เทศกาลสงกรานต์ตรงกับวันที่ 13–15 เมษายนของทุกปี และเป็นวันหยุดราชการ อย่างไรก็ตาม ประกาศสงกรานต์อย่างเป็นทางการจะคำนวณตามหลักเกณฑ์ในคัมภีร์สุริยยาตร์ ซึ่งแต่โบราณมา กำหนดให้วันแรกของเทศกาลเป็นวันที่พระอาทิตย์ย้ายออกจากราศีมีนเข้าสู่ราศีเมษ เรียกว่า "วันมหาสงกรานต์" วันถัดมาเรียกว่า "วันเนา" และวันสุดท้ายเป็นวันเปลี่ยนจุลศักราชและเริ่มใช้กาลโยคประจำปีใหม่ เรียกว่า "วันเถลิงศก"
การคำนวณวันเถลิงศกนั้น ตามคัมภีร์สุริยยาตร์ จะต้องมีการหาหรคุณเถลิงศก และค่าอื่น ๆ สำหรับคำนวณตำแหน่งดาวในปีนั้น ๆ เรียกว่าอัตตาเถลิงศก ทุก ๆ ปี ค่าหรคุณเถลิงศกที่คำนวณได้จะเป็นตัวเลขนับ 1 ที่วันเถลิงศก จ.ศ. 0 ซึ่งตรงกับวันอาทิตย์ที่ 25 มีนาคม พ.ศ. 1181 ตามปฏิทินเกรกอเรียน มาจนถึงปีที่ต้องการ สำหรับกระบวนการหาหรคุณเถลิงศก มีดังต่อไปนี้
ตั้งเกณฑ์ 292207 ลง เอาจุลศักราชปีนั้นคูณ ได้เท่าใด เอา 373 บวก แล้วเอา 800 หาร ลัพธ์ (ส่วนที่เป็นคำตอบจำนวนเต็ม) เอา 1 บวก เป็นหรคุณเถลิงศก
เอา 800 ตั้ง เอาเศษจากข้อก่อนมาลบ ได้ กัมมัชพลเถลิงศก
จากขั้นตอนข้างต้น อธิบายได้ว่า ในหนึ่งปีสุริยคติมีเวลาทั้งหมดคิดเป็น 292207 กัมมัช (กัมมัชคือหน่วยย่อยของเวลาในคัมภีร์สุริยยาตร์ โดยที่ 1 กัมมัช = 108 วินาที และ 800 กัมมัช = 1 วัน) ดังนั้นเวลาเป็นกัมมัชนับจากจุดเถลิงศก จ.ศ. 0 มาหาจุดเถลิงศกปีที่ต้องการ ก็หาได้โดยเอา 292207 คูณกับจุลศักราชที่ต้องการทราบ แต่เนื่องจากวันเถลิงศก จ.ศ. 0 เวลาเถลิงศกตรงกับ 11:11:24 นาฬิกา หรือคิดเป็น 373 กัมมัช นับแต่เวลา 0 นาฬิกา จึงเอา 373 บวกเข้ากับผลคูณที่หาไว้แล้ว  ผลทั้งหมดที่ได้นี้มีหน่วยเป็นกัมมัช เมื่อจะแปลงเป็นวัน ก็เอา 800 หาร
จากผลที่ได้ ถ้าหารแบบสมัยใหม่โดยติดทศนิยม จะได้ว่าส่วนที่เป็นจำนวนเต็ม นับ 0 ที่วันแรกของ จ.ศ. 0 ส่วนที่เป็นทศนิยม เป็นเศษส่วนของวันนับจาก 0 นาฬิกาของวันเถลิงศกไปหาเวลาเถลิงศก แต่ในสมัยโบราณการคำนวณด้วยทศนิยมเป็นการยากลำบาก ดังนั้น ถ้าหารแบบติดเศษ แล้วเอาส่วนที่เป็นจำนวนเต็มบวก 1 ก็จะได้หรคุณเถลิงศก ส่วนที่เป็นเศษนั้นบอกถึงเวลานับแต่ 0 นาฬิกาไปหาเวลาเถลิงศกในหน่วยกัมมัช หากเอาไปหักลบออกจาก 800 ก็จะได้กัมมัชพลเถลิงศก หรือเวลาเป็นกัมมัชที่เหลือจนสิ้นวันเถลิงศก
การแปลงหรคุณเถลิงศกออกเป็นวันที่ในปฏิทิน อาศัยความรู้ที่ว่า ตามปฏิทินก่อนเกรโกเรียน (proleptic Gregorian calendar) วันที่ 25 มีนาคม พ.ศ. 1181 เวลา 00:00 น. มีค่าหรคุณจูเลียน (Julian day number) เป็น 1954167.5 จึงสามารถบวกหรคุณตามแบบสุริยยาตร์เข้ากับเกณฑ์ข้างต้นก่อนแปลงให้เป็นวันที่ต่อไป ดังนั้น หรคุณจูเลียนของวันเถลิงศกจึงหาได้ตามสูตร
สำหรับวันมหาสงกรานต์นั้น ปกติให้ใช้วิธีการคำนวณตำแหน่งที่สังเกตได้จริงของดวงอาทิตย์ว่าเข้าสู่ราศีเมษ ณ วันเวลาใด แต่วิธีการข้างต้นเสียเวลามากและต้องทำตารางขนาดใหญ่ ไม่สะดวกนัก การแก้ปัญหาทำได้โดยการประมาณ โดยถอยหรคุณเถลิงศกไป 2 วัน 3 ชั่วโมง 57 นาที 36 วินาที (2.165 วัน หรือ 1732 กัมมัช) ดังนั้น สูตรหาหรคุณจูเลียนของวันมหาสงกรานต์ (โดยประมาณ) เป็นดังนี้
ประวัติ

ดูเพิ่ม: สงกรานต์ § ศัพทมูลวิทยา
ประวัติ > ที่มา

สุจิตต์ วงษ์เทศ สันนิษฐานว่า "สงกรานต์เป็นพิธีกรรมทางศาสนาพราหมณ์-ฮินดูในอินเดีย เกี่ยวกับขึ้นศักราชใหม่ (ไม่ใช่ปีนักษัตร) เมื่อดวงอาทิตย์โคจรจากราศีมีนย้ายเข้าราศีเมษ เรียก มหาสงกรานต์ ในเดือนเมษายน (สุริยคติ)" พระยาอนุมานราชธนสันนิษฐานว่า น่าจะได้รับอิทธิพลมาจากอินเดียตอนเหนือที่มีช่วงฤดูใบไม้ผลิหรือต้นฤดูฝน สิ้นฤดูหนาวที่ยาวนานและแห้งแล้ง ภูมิประเทศและอากาศสดชื่น เป็นฤดูแห่งความยินดีจึงมีนักขัตฤกษ์สงกรานต์ แม้ประเทศไทยจะไม่มีฤดูใบไม้ผลิ แต่ก็อยู่ในช่วงว่างจากงานในนาในไร่ จึงถือเอาวันสงกรานต์เป็นการทำบุญใหญ่
ประวัติ > รัตนโกสินทร์

เมื่อ พ.ศ. 2397 มีบันทึกเกี่ยวกับเทศกาลสงกรานต์ปรากฏใน บันทึกเล่าเรื่องกรุงสยาม (Description du Royaume Thai ou Siam) ของพระสังฆราชปัลเลอกัวซ์ บาทหลวงคณะมิสซังต่างประเทศแห่งกรุงปารีสที่เข้ามาพำนักในสยามตั้งแต่รัชสมัยพระบาทสมเด็จพระนั่งเกล้าเจ้าอยู่หัว แต่งขึ้นเมื่อ พ.ศ. 2397 ตรงกับรัชสมัยพระบาทสมเด็จพระจอมเกล้าเจ้าอยู่หัว บันทึกดังกล่าวเขียนภาษาฝรั่งเศสว่า :-
"Ils ont en outre, durant le cours de l’année, plusieurs jours de fêtes civiles ou religieuses, qu’ils célèbrent avec grande pompe : 1°Songkran; c’est leur nouvel an, qui tombe ordinairement dans leur cinquième mois; on le célèbre pendant trois jours; ce n’est qu’à cette époque que le peuple apprend des astro-logues, si l’ange de l’année monte un tigre, un bœuf,un ours, un cheval; une chèvre, un dragon ou quelque autre animal."
(คำแปล): "ในระหว่างปีนี้ชาวสยามยังมีวันหยุดราชการหรือเทศกาลทางศาสนาซึ่งชาวสยามมีการเฉลิมฉลองกันอย่างเอิกเกริก : 1°วันสงกรานต์ (Songkran) ถือเป็นวันขึ้นปีใหม่ของชาวสยามตรงกับเดือนห้า มีการจัดงานเฉลิมฉลองเป็นเวลา 3 วัน ชาวสยามมีโอกาสรู้คำทำนายดวงเมืองจากพวกโหรว่านางสงกรานต์ปีนี้ขี่เสือ วัว หมี ม้า แพะ มังกร หรือสัตว์ชนิดอื่น ๆ ในช่วงเทศกาลเท่านั้น."
เมื่อ พ.ศ. 2400 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้ออกประกาศเรื่องออกหนังสือราชกิจจานุเบกษา ความว่า
"...มีพระบรมราชโองการ ให้ประกาศแก่คนทั้งปวง บรรดาคนที่ถือพระพุทธศาสนาแลธรรมเนียม ปี เดือน คืน วัน อย่างเช่นใช้ในเมืองไทยรู้ทั่วกัน ว่าในปีมะเมียนี้ วันอาทิตย์ เดือนห้า แรมสิบสามค่ำ เป็นวันมหาสงกรานต์ วันจันทร์ เดือนห้า แรมสิบสี่ค่ำ แลวันอังคารเดือนหก ขึ้นค่ำหนึ่ง เป็นวันเนาว์ วันพุธเดือนหก ขึ้นสองค่ำ เป็นวันเถลิงศก ขึ้นศักราชใหม่เป็น ๑๒๒๐ ในปีนี้การทำบุญแลเล่นนักขัตฤกษ์สงกรานต์เป็น ๔ วันด้วยกัน คือ เดือนห้า แรมสิบสามค่ำ สิบสี่ค่ำ แลเดือนหก ขึ้นค่ำหนึ่ง และสองค่ำเป็นแน่แล้ว คนฟั่นๆ เฟือนๆ เลือนๆ ไหลๆ จำการหลังไม่ได้ อย่าตื่นถามว่าทำไมสงกรานต์จึงเป็นสี่วันก็สงกรานต์สี่วันนี้โดยบังคับตามคัมภีร์โหราศาสตร์ลางปีก็เคยมีมาแต่ก่อนดอก..."
พระราชพิธีสิบสองเดือน พระราชนิพนธ์ในพระบาทสมเด็จพระจุลจอมเกล้าเจ้าอยู่หัว ปรากฏชื่อ "พระราชพิธีสงกรานต์" โดยระบุว่าพระราชพิธีสงกรานต์ มีการพระราชกุศลตั้งสวดพระปริตรทั้งสามวัน ฉลองพระเจดีย์ทรายทั้งของหลวงและพระบรมวงศานุวงศ์และเสนาบดี พระเจ้าแผ่นดินสรงมุรธาภิเษก สรงน้ำพระพุทธรูป สดับปกรณ์พระอัฐิเจ้านาย มีการเวียนเทียนทั้งสามวัน  และจุดดอกไม้เพลิงเนื่องจากเป็นงานนักขัตฤกษ์
1 เมษายน พ.ศ. 2432 ตรงกับวันขึ้น 1 ค่ำ เดือนห้า หรือวันสงกรานต์ ได้มีการเปลี่ยนให้เป็นวันขึ้นปีใหม่ไทย เพื่อให้วันปีใหม่จะได้ตรงกันทุกปีเมื่อนับทางสุริยคติ (ภายหลังเรียกวันที่ 1 เมษายนว่า วันตรุษสงกรานต์ อย่างไรก็ดีประชาชนทั่วไปยังคงถือวันสงกรานต์เป็นวันปีใหม่) จนวันที่ 1 มกราคม พ.ศ. 2484 ได้กำหนดเป็นวันปีใหม่ไทยตามรูปแบบของตะวันตก
เสฐียรโกเศศ เขียนบทความใน วารสารศิลปากร ฉบับปีที่ 4 เล่มที่ 6 เมษายน 2494 เล่าตอนตัวเองอายุ 13 ปี เมื่อราว พ.ศ. 2444 ปลายรัชกาลที่ 5 ว่ามีการสาดน้ำในหมู่ผู้รู้จักกัน ความว่า
"เวลาบ่ายแดดตกวันสงกรานต์ เห็นเขาเล่นสาดน้ำรดกัน หรือไม่ก็เล่นปล้ำมอมหน้ากันอย่างสนุกสนาน ระหว่างหนุ่มๆ สาวๆ ตลอดจนคนแก่แม่ร้าง และสาวทึมทึกกลางคนที่ยังสนุกอยู่ ก็เข้าร่วมเล่นสนุกด้วย เขาเล่นสนุกในหมู่ผู้รู้จักกัน ไม่เกี่ยวไปถึงผู้อื่นที่ไม่รู้จัก และเล่นด้วยความยินดีสมัครใจ การเล่นสาดน้ำและเล่นมอมหน้ากัน เขามักเล่นเมื่อสรงน้ำพระแล้ว"
ประวัติ > หลังเปลี่ยนแปลงการปกครองถึงปัจจุบัน

การสาดน้ำบนท้องถนนในวันสงกรานต์คงเกิดขึ้นหลังการเปลี่ยนแปลงการปกครอง พ.ศ. 2475 บ้างสันนิษฐานว่าการสาดน้ำใส่กันในวันสงกรานต์นี้มีที่มาจากพม่า เพราะตามหลักฐานที่พบ การสาดน้ำเล่นสงกรานต์ของฝั่งไทยระบุความเก่าแก่ไม่ได้เท่าฝั่งพม่า พ.ศ. 2482 ปรากฏหลักฐานการประกวดนางสงกรานต์ในนาม นางงามตักบาตรสงกรานต์ ต่อมา พ.ศ. 2493 เปลี่ยนชื่อมาเป็น การประกวดเทพีสงกรานต์วิสุทธิกษัตริย์
วันที่ 13 เมษายน พ.ศ. 2491 ถือว่าวันสงกรานต์เป็นวันหยุดราชการ คณะรัฐมนตรีได้มีมติเมื่อวันที่ 14 ธันวาคม พ.ศ. 2525 อนุมัติให้วันที่ 13 เมษายนของทุกปีเป็นวันผู้สูงอายุ เมื่อวันที่ 31 ตุลาคม พ.ศ. 2532 อนุมัติให้ วันที่ 14 เมษายน ของทุกปี เป็นวันแห่งครอบครัว และวันที่ 15 เมษายน ของทุกปี เป็นวันเถลิงศก
การสาดน้ำในช่วงสงกรานต์บนถนนข้าวสาร เริ่มเมื่อประมาณ พ.ศ. 2533  ซึ่งสมัยนั้นมีเกสต์เฮาส์จำนวนมาก ทำให้นักท่องเที่ยวมาพักถนนข้าวสาร  จนเริ่มโด่งดังในช่วง พ.ศ. 2542–2543 จนทำให้จังหวัดอื่น ใช้คำว่าถนนข้าว เพื่อรองรับเทศกาลสงกรานต์ เช่น ถนนข้าวเหนียว จังหวัดขอนแก่น  ถนนข้าวยำ จังหวัดปัตตานี ถนนข้าวกล่ำ จังหวัดกาฬสินธุ์
กิจกรรมในวันสงกรานต์

การทำบุญตักบาตร ถือว่าเป็นการสร้างบุญสร้างกุศลให้ตัวเองและอุทิศส่วนกุศลนั้นแก่ผู้ล่วงลับไปแล้ว การทำบุญแบบนี้มักจะเตรียมไว้ล่วงหน้า นำอาหารไปตักบาตรถวายพระภิกษุที่ศาลาวัด ซึ่งจัดเป็นที่รวมสำหรับทำบุญ ในวันนี้หลังจากที่ได้ทำบุญเสร็จแล้ว ก็จะมีการก่อพระทรายอันเป็นประเพณีด้วย
การรดน้ำ เป็นการอวยพรปีใหม่ให้กันและกัน น้ำที่รดมักใช้น้ำหอมเจือด้วยน้ำธรรมดา
การสรงน้ำพระจะรดน้ำพระพุทธรูปที่บ้านและที่วัด  และบางที่จัด สรงน้ำพระสงฆ์ ด้วย
บังสุกุลอัฐิ กระดูกญาติผู้ใหญ่ที่ตายแล้ว มักก่อเป็นเจดีย์ แล้วนิมนต์พระไปบังสุกุล
การรดน้ำผู้ใหญ่ คือการไปอวยพรให้ผู้ใหญ่ที่เคารพนับถือ ครูบาอาจารย์ ท่านผู้ใหญ่มักจะนั่งลงแล้วผู้ที่รดก็จะเอาน้ำหอมเจือกับน้ำรดที่มือท่าน ท่านจะให้ศีลให้พรผู้ที่ไปรด ถ้าเป็นพระก็จะนำผ้าสบงไปถวายให้ท่านผลัดเปลี่ยนด้วย หากเป็นฆราวาสก็จะหาผ้าถุง ผ้าขาวม้าไปให้
การดำหัว จุดประสงค์คล้ายกับการรดน้ำทางภาคกลาง พบเห็นได้ทางภาคเหนือ การดำหัวทำเพื่อแสดงเราเคารพนับถือต่อพระ, ผู้สูงอายุ คือการขอขมาในสิ่งที่ได้ล่วงเกินไปแล้ว หรือ การขอพรปีใหม่จากผู้ใหญ่ ของที่ใช้ในการดำหัวส่วนมากมีอาภรณ์ มะพร้าว กล้วย ส้มป่อยเทียนและดอกไม้
การก่อเจดีย์ทราย เป็นการนำทรายมาก่อเป็นรูปร่างคล้ายเจดีย์ และประดับด้วยดอกไม้ต่าง ๆ
การปล่อยนกปล่อยปลา ถือเป็นการล้างบาปที่ทำไว้ เป็นการสะเดาะเคราะห์ร้ายให้มีแต่ความสุขความสบายในวันขึ้นปีใหม่
การนำทรายเข้าวัด ทางภาคเหนือนิยมขนทรายเข้าวัดเพื่อเป็นนิมิตโชคลาภ ให้มีความสุขความเจริญ เงินทองไหลมาเทมาดุจทรายที่ขนเข้าวัด แต่ก็มีบางที่ เชื่อว่าตลอดปี การนำทรายที่ติดเท้าออกวัด เป็นบาป จึงขนทรายเข้าวัดเพื่อไม่ให้เป็นบาป
สงกรานต์ในแต่ละท้องที่

ดูเพิ่ม: สงกรานต์
สงกรานต์ที่ยิ่งใหญ่ที่สุดและมีชื่อเสียงมากที่สุดในสายตาชาวโลกคือสงกรานต์ในประเทศไทย จึงทำให้เทศกาลสงกรานต์ของไทยติดอันดับเทศกาลที่มีสีสันที่สุด 1 ใน 5 ของเอเชีย
ในทางภาคเหนือของประเทศไทย จะมีการเรียกว่า ปีใหม่เมือง
ส่วนในต่างประเทศ ชาวไทในสิบสองปันนา (โดยเฉพาะที่เมืองเชียงรุ่ง) จะจัดงานสาดน้ำสงกรานต์ในวันที่ 13–15 เมษายน เรียกว่างานเทศกาลพัวสุ่ยเจี๋ย
มรดกภูมิปัญญาทางวัฒนธรรม

เมื่อวันที่ 6 ธันวาคม พ.ศ. 2566 เวลา 15:30 น. ตามเวลาประเทศไทย ในการประชุมคณะกรรมการระหว่างรัฐบาลว่าด้วยการสงวนรักษามรดกภูมิปัญญาทางวัฒนธรรม (Intergovernmental Committee for the Safeguarding of Intangible Cultural Heritage) ครั้งที่ 18 ของยูเนสโกที่เมืองกาซาเน ประเทศบอตสวานา ได้ประกาศขึ้นทะเบียนให้เทศกาลสงกรานต์ของประเทศไทยเป็นมรดกภูมิปัญญาทางวัฒนธรรม ในประเภทรายการตัวแทนมรดกทางวัฒนธรรมของมนุษยชาติ (Representative List of the Intangible Cultural Heritage of Humanity) โดยใช้ชื่อว่า "สงกรานต์ในไทย เทศกาลปีใหม่ไทยดั้งเดิม" (Songkran in Thailand, traditional Thai New Year festival) นับเป็นการขึ้นทะเบียนมรดกภูมิปัญญาทางวัฒนธรรมรายการที่ 4 ของประเทศไทย
ลิขสิทธ์

เมื่อวันที่ 21 ตุลาคม พ.ศ. 2567 คณะกรรมการยุทธศาสตร์ซอฟต์พาวเวอร์แห่งชาติพิจารณาผลักดันให้มีการจดลิขสิทธ์คำว่า "สงกรานต์เฟสติวัล" เป็นทรัพย์สินทางปัญญา ซึ่งจะส่งผลให้ประเทศอื่นไม่สามารถนำคำว่า "สงกรานต์เฟสติวัล" ไปใช้ได้ต้องขออนุญาตซื้อลิขสิทธิ์จากรัฐบาลไทยก่อน และต้องจัดงานตามรูปแบบที่รัฐบาลไทยกำหนดไว้
ดูเพิ่ม

สถานีย่อยประเทศไทย
ตรุษไทย
ตะจาน
ปีใหม่เมือง
| ด ค กมรดกภูมิปัญญาทางวัฒนธรรมของชาติ สาขาแนวปฏิบัติทางสังคม พิธีกรรมและงานเทศกาล  โดยกระทรวงวัฒนธรรม |
| --- | --- |
มารยาท: การแสดงความเคารพแบบไทย
ประเพณีเกี่ยวกับเทศกาล:  สงกรานต์  ลอยกระทง  ประเพณีบุญบั้งไฟ  การละเล่นผีตาโขนในงานบุญหลวง  ประเพณีกวนข้าวทิพย์  ประเพณีแห่เทียนพรรษา จังหวัดอุบลราชธานี  ประเพณีชักพระ  ประเพณีแห่ผ้าขึ้นธาตุ  ประเพณีแห่นางดาน  ประเพณีอุ้มพระดำน้ำ  แห่นกบุหรงซีงอ 
ประเพณีเกี่ยวกับวงจรชีวิต:  พิธีไหว้ครู  การแต่งกายบาบ๋า-เพอรานากัน  การผูกเกลอ  การผูกเสี่ยว  พิธีทำบุญต่ออายุ  สารทเดือนสิบ  พิธีโกนจุก  พิธีบายศรีสู่ขวัญ  พิธีทำขวัญนาค  ประเพณีลงเล  ประเพณีการทำบุญในพุทธศาสนา  การแต่งงานแบบไทย  สวดพระมาลัยภาคใต้ 
ประเพณีเกี่ยวกับการทำมาหากิน:  ประเพณีทำขวัญข้าว  ประเพณีกองข้าวศรีราชา  ประเพณีแห่พญายม  พิธีบูชาแม่โพสพ  พิธีกรรมขอฝน 
ประเพณีเกี่ยวกับศาสนา:  เทศน์มหาชาติ  ประเพณีรับบัว  ประเพณีตักบาตรเทโว  ประเพณีอัฏฐมีบูชา  โจลมะม้วต 
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม 
| ด ค กมรดกภูมิปัญญาทางวัฒนธรรมของประเทศไทย |
| --- | --- | --- |
| มรดกภูมิปัญญาทาง วัฒนธรรมของมนุษยชาติ |  โขน  นวดไทย  โนรา  สงกรานต์ไทย  ต้มยำกุ้ง  เกอบายา§  |  |
| กำลังพิจารณา |  ผ้าขาวม้า  ชุดไทยพระราชนิยม  มวยไทย  |  |
ระดับประเทศ : อุทยานประวัติศาสตร์ ·  อุทยานแห่งชาติ ·  เขตรักษาพันธุ์สัตว์ป่า ·  เขตห้ามล่าสัตว์ป่า  ระดับโลก : แหล่งมรดกโลกในไทย ·  ความทรงจำแห่งโลกของไทย ·  พื้นที่ชุ่มน้ำแรมซาร์ในไทย ·  พื้นที่สงวนชีวมณฑลโลกในไทย ·  อุทยานธรณีโลกในไทย  § - ขึ้นทะเบียนร่วมกับบรูไน มาเลเซีย สิงคโปร์ และอินโดนีเซีย
แดรี่ควีน

| --- | --- |

โลโก้แดรี่ควีนในปัจจุบัน (ดานบน)   แดรี่ควีนในคีย์เวสต์, รัฐฟลอริดา (ด้านล่าง)
ประเภท: บริษัทสาขา
อุตสาหกรรม: ร้านอาหาร
รูปแบบ: ร้านอาหารจานด่วน, ร้านไอศครีม
ก่อตั้ง: 22 มิถุนายน 1940; 84 ปีก่อน (1940-06-22) ใน โจเลียต, รัฐอิลลินอย, สหรัฐอเมริกา
ผู้ก่อตั้ง: Sherb Noble John Fremont McCullough Alex McCullough
สำนักงานใหญ่: Bloomington, Minnesota, United States
จำนวนที่ตั้ง: 4,455 (ในสหรัฐ, ค.ศ. 2017)  6,800 (ทั่วโลก)
พื้นที่ให้บริการ: Worldwide
บุคลากรหลัก: วอร์เรน บัฟเฟตต์ Clayton Lundine John Gainor (CEO) Mark Vinton (CFO) Barry Westrum (EVP Marketing)
ผลิตภัณฑ์: ซอฟต์ครีม, อาหารจานด่วน, ไอศครีม, นมปั่น, ไอศกรีมใส่ผลไม้, แฮมเบอร์เกอร์, ฮอตดอก, ไก่, เฟรนช์ฟราย, น้ำอัดลม, สลัด, (เท็กซัส:  ทาโก้, ทาโก้สลัด, นาโชส์)
รายได้: US$3.64 พันล้าน (US, 2017)
บริษัทแม่: เบิร์กเชียร์แฮทาเวย์
บริษัทในเครือ: Orange Julius Karmelkorn
เว็บไซต์: dairyqueen.com
แดรี่ควีน (อังกฤษ: Dairy Queen) เป็นเครื่องหมายผูกทางการค้าข้ามชาติอเมริกันที่ขายไอศครีมแบบซอฟต์ครีม และร้านอาหารฟาสต์ฟูดที่เป็นเจ้าของโดย International Dairy Queen, Inc., บริษัทสาขาของเบิร์กเชียร์แฮทาเวย์ International Dairy Queen, Inc., ยังเป็นเจ้าของร้าน Orange Julius และ Karmelkorn
ร้านอาหารแดรี่ควีนแห่งแรกตั้งอยู่ที่โจเลียต รัฐอิลลินอย ดำเนินการโดย Sherb Noble และเปิดสำหรับธุรกิจ เมื่อวันที่ 22 มิถุนายน ค.ศ. 1940 ได้ให้บริการขายผลิตภัณฑ์แช่แข็งหลากหลายชนิด เช่น ไอศครีมนุ่มๆ
สำนักงานของบริษัทตั้งอยู่มรเขตชานเมืองมินนีแอโพลิส เมือง Edina รัฐมินนิโซตา
สหภาพโซเวียตในโอลิมปิกฤดูหนาว 1984

| สหภาพโซเวียต ในโอลิมปิกฤดูหนาว 1984 |
| --- | --- |
ธงชาติสหภาพโซเวียต
รหัสประเทศ: URS
เอ็นโอซี: คณะกรรมการโอลิมปิกโซเวียต
ณ ซาราเยโว
นักกีฬา: 99 คน (ชาย 74 คน / หญิง 25 คน) ใน 10 ชนิดกีฬา
ผู้เชิญธงชาติ: Vladislav Tretiak (ฮอกกี้น้ำแข็ง)
เหรียญ อันดับ 2:  ทอง 6 เงิน 10 ทองแดง 9 รวม 25 
การเข้าร่วมแข่งขันโอลิมปิกฤดูหนาว
1956 1960 1964 1968 1972 1976 1980 1984 1988
การเข้าร่วมในนามของชาติอื่น
 ลัตเวีย (1924–1936, 1992–)  เอสโตเนีย (1928–1936, 1992–)  ลิทัวเนีย (1928, 1992–)  ทีมรวม (1992)  อาร์มีเนีย (1994–)  เบลารุส (1994–)  จอร์เจีย (1994–)  คาซัคสถาน (1994–)  คีร์กีซสถาน (1994–)  มอลโดวา (1994–)  รัสเซีย (1994–2014)  ยูเครน (1994–)  อุซเบกิสถาน (1994–)  อาเซอร์ไบจาน (1998–)  ทาจิกิสถาน (2002–)  นักกีฬาโอลิมปิกจากรัสเซีย (2018)  อาร์โอซี (2022)
สหภาพโซเวียต เข้าร่วมแข่งขันกีฬาโอลิมปิกฤดูหนาวครั้งที่ 14 ค.ศ. 1984 ณ เมืองซาราเยโว ประเทศยูโกสลาเวีย ระหว่างวันที่ 8 กุมภาพันธ์ – 19 กุมภาพันธ์ พ.ศ. 2527